Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ όσον αφορά τη θέση της Κοινότητας στο Συμβούλιο Σύνδεσης για τη συμμετοχή της Λιθουανίας στο κοινοτικό πρόγραμμα για τις μικρές και μεσαίες επιχειρήσεις

ΑΙΤΙΟΛΟΓΙΚΗ ΕΚΘΕΣΗ

Πολλές φορές το Ευρωπαϊκό Συμβούλιο αναγνώρισε την ανάγκη συμμετοχής στα κοινοτικά προγράμματα, των χωρών της Κεντρικής Ευρώπης που έχουν συνάψει συμφωνίες σύνδεσης με την Ευρωπαϊκή Ένωση, ως ένα σημαντικό βήμα στην προετοιμασία τους για την προσχώρηση. Για το σκοπό αυτό, υπεγράφησαν πρόσθετα πρωτόκολλα των ευρωπαϊκών συμφωνιών. Στα συμπεράσματα της συνεδρίασής του της 12ης και 13ης Δεκεμβρίου 1997 στο Λουξεμβούργο, το Ευρωπαϊκό Συμβούλιο επανέλαβε τη σημασία αυτής της συμμετοχής, ως το μέσο για να γνωρίσουν οι υποψήφιες χώρες τις πολιτικές και μεθόδους εργασίας της Ένωσης.

Το τρίτο πολυετές πρόγραμμα αποτελεί τον ακρογωνιαίο λίθο της κοινοτικής πολιτικής για τις ΜΜΕ. Αποτελεί τη βάση για ενέργειες που συμβάλλουν στην ενημέρωση μεγάλου αριθμού ΜΜΕ σχετικά με τις προκλήσεις μιας επιχειρηματικής στρατηγικής που αυξάνει την ανταγωνιστική τους θέση με απώτερο στόχο τη βελτίωση των διακρατικών και διεθνών συναλλαγών τους. Αυτό θα έχει ως αποτέλεσμα τη δημιουργία ευκαιριών απασχόλησης.

Σύμφωνα με το σχετικό με την πολιτική της Επιτροπής για τις ΜΜΕ έγγραφο που παρουσιάστηκε στο Ευρωπαϊκό Συμβούλιο της Μαδρίτης (1), οι πέντε πρωταρχικοί στόχοι πολιτικής μαζί με μία περιγραφή των δράσεων που πρέπει να εφαρμοστούν σε κοινοτικό επίπεδο είναι οι εξής:

(1) "ΜΜΕ: μια δυναμική πηγή απασχόλησης, ανάπτυξης και ανταγωνιστικότητας στην Ευρωπαϊκή Ένωση", έκθεση που παρουσίασε η Επιτροπή στο Ευρωπαϊκό Συμβούλιο της Μαδρίτης, CSE(95) 2087.

1. Απλούστευση και βελτίωση του διοικητικού και ρυθμιστικού επιχειρηματικού περιβάλλοντος*

2. Βελτίωση του χρηματοοικονομικού περιβάλλοντος για τις επιχειρήσεις*

3. Βοήθεια στις ΜΜΕ να καθορίσουν σε ευρωπαϊκό και διεθνές επίπεδο τις στρατηγικές τους, ειδικότερα μέσω καλύτερων υπηρεσιών πληροφόρησης*

4. Προώθηση της ανταγωνιστικότητας των ΜΜΕ και διευκόλυνση της πρόσβασής τους στην έρευνα, την καινοτομία και την κατάρτιση*

5. Προώθηση του επιχειρηματικού πνεύματος και υποστήριξη ειδικών ομάδων στόχων.

Για να μεγιστοποιηθεί η αποτελεσματικότητα της στήριξης στον τομέα των ΜΜΕ στην Κεντρική Ευρώπη, η Κοινότητα πρέπει να επιδιώξει υψηλότερο βαθμό συνοχής μεταξύ του ανοίγματος του τρίτου πολυετούς προγράμματος για τις ΜΜΕ, του ανοίγματος άλλων κοινοτικών προγραμμάτων που περιλαμβάνουν δράσεις οι οποίες απευθύνονται στις ΜΜΕ, των εθνικών προγραμμάτων Phare και άλλων υφιστάμενων ή προγραμματιζόμενων δραστηριοτήτων στήριξης που απευθύνονται στις ΜΜΕ στις υποψήφιες χώρες.

Το τρίτο πολυετές πρόγραμμα επικεντρώνεται στις ΜΜΕ, ανεξάρτητα από τον τομέα τους, τη νομική μορφή ή την τοποθεσία τους εντός του Ευρωπαϊκού Οικονομικού Χώρου. Το τρίτο πολυετές πρόγραμμα καλύπτει την περίοδο από την 1η Ιανουαρίου 1997 έως τις 31 Δεκεμβρίου 2000.

Ο αριθμός των μικρών και μεσαίων επιχειρήσεων και το μερίδιό που καταλαμβάνουν στην αγορά εργασίας αυξάνεται στις χώρες της Κεντρικής Ευρώπης, εξέλιξη που αναμένεται να συνεχιστεί τα προσεχή έτη. Οι κυβερνήσεις στις υποψήφιες χώρες άρχισαν να αναγνωρίζουν την πολιτική και οικονομική σημασία που έχει η υποστήριξη των ΜΜΕ και, για το σκοπό αυτό η χάραξη συναφών πολιτικών αποτέλεσε σημαντικό τμήμα της μεταβατικής τους διαδικασίας.

Παρά τη σημαντική πρόοδο που έχει σημειωθεί, οι ΜΜΕ στις υποψήφιες χώρες απέχουν ακόμα πολύ από το επίπεδο στήριξης και πόρων που υπάρχουν στην ΕΕ, π.χ. στις υπηρεσίες στήριξης, στο συντονισμό πολιτικής ή στην ανάπτυξη των κατάλληλων νομοθετικών και ρυθμιστικών πλαισίων. Οι επιχειρήσεις στις υποψήφιες χώρες πρέπει να προετοιμαστούν για την προσχώρησή τους στην ΕΕ και για να αντιμετωπίσουν τις αυξανόμενες ανταγωνιστικές πιέσεις στις οποίες ενδεχομένως θα εκτεθούν.

Σε αυτό το πλαίσιο, το άνοιγμα των κοινοτικών προγραμμάτων αποτελεί σημαντικό στοιχείο της προενταξιακής στρατηγικής. Η συμμετοχή σε αυτό το συγκεκριμένο πρόγραμμα μπορεί να συμβάλει με θετικό τρόπο στην προετοιμασία των ΜΜΕ και των αντιπροσωπευτικών τους οργανώσεων για τη μελλοντική προσχώρηση.

Σύμφωνα με τις διατάξεις των ευρωπαϊκών συμφωνιών ή των πρόσθετων πρωτοκόλλων τους, οι συμμετέχουσες υποψήφιες χώρες θα καλύψουν οι ίδιες το κόστος που απορρέει από τη συμμετοχή τους* ωστόσο, μπορούν να χρησιμοποιήσουν μέρος των εθνικών χορηγήσεών τους στο Phare για να συμπληρώσουν τη συνεισφορά τους από τους δικούς τους προϋπολογισμούς. Η Λιθουανία έχει επιβεβαιώσει στην Επιτροπή γραπτώς την πρόθεσή της να συμμετάσχει στο κοινοτικό πρόγραμμα για τις μικρές και μεσαίες επιχειρήσεις από το 1999 και να καταστήσει διαθέσιμες τις αναγκαίες πιστώσεις του προϋπολογισμού, όπως υπολογίστηκαν από τις υπηρεσίες της Επιτροπής. Η Λιθουανία προβλέπει να καταβάλει μέρος της χρηματοδοτικής συνεισφοράς της από τον εθνικό της προϋπολογισμό και μέρος από τη χορήγηση του Phare.

Ένα σημαντικό ζήτημα τη Λιθουανία, όπως και για τις άλλες συμμετέχουσες υποψήφιες χώρες, είναι ο τρόπος με τον οποίο θα συμμετέχει στη διαδικασία διαχείρισης και λήψης αποφάσεων για το πρόγραμμα στο οποίο θα συμβάλει οικονομικά. Όπως αναφέρεται στα συμπεράσματα της Προεδρίας του Ευρωπαϊκού Συμβουλίου του Λουξεμβούργου της 12ης και 13ης Δεκεμβρίου 1997, η συμμετοχή τους θα αποτελέσει την ευκαιρία για να γνωρίσουν την κοινοτική νομοθεσία και τις διαδικασίες. Στα σχέδια αποφάσεων του Συμβουλίου Σύνδεσης, προτείνεται στη Λιθουανία να συμμετέχει ενεργά στην αξιολόγηση της εφαρμογής του προγράμματος, να κληθεί στις συνεδριάσεις συντονισμού πριν από τις συνεδριάσεις της επιτροπής διαχείρισης, και να ενημερώνεται σχετικά με τα αποτελέσματά τους.

Τα κυριότερα θέματα που εξετάζονται στα συνημμένα σχέδια αποφάσεων των Συμβουλίων Σύνδεσης για την έγκριση των όρων και των προϋποθέσεων συμμετοχής της Λιθουανίας στο κοινοτικό πρόγραμμα για τις μικρές και μεσαίες επιχειρήσεις, είναι τα ακόλουθα:

- η Λιθουανία θα συμμετέχει σε δράσεις του τρίτου πολυετούς προγράμματος για τις ΜΜΕ (1997-2000)* οι όροι για την υποβολή, την αξιολόγηση και την επιλογή των αιτήσεων θα είναι οι ίδιοι με εκείνους που ισχύουν για τα κράτη μέλη της Κοινότητας (Παράρτημα I, παράγραφοι 1 και 2),

- οι χρηματοδοτικές συνεισφορές της Λιθουανίας και οι κανόνες που διέπουν τη συνεισφορά της καθορίζονται στο παράρτημα I, παράγραφος 4 και στο παράρτημα II.

- η Λιθουανία θα συμμετέχει στην αξιολόγηση της συμμετοχής της στο πρόγραμμα (Παράρτημα I, παράγραφος 6).

- η Λιθουανία θα κληθεί στις συνεδριάσεις συντονισμού πριν από τις συνεδριάσεις της επιτροπής προγράμματος και θα ενημερώνεται σχετικά με τα αποτελέσματα (παράρτημα I, παράγραφος 7).

- Η απόφαση θα ισχύει καθόλη τη διάρκεια του προγράμματος (δηλαδή 31.12.2000, άρθρο 2 της απόφασης του Συμβουλίου Σύνδεσης).

Η έκδοση αποφάσεων του Συμβουλίου Σύνδεσης για να μπορέσει η Λιθουανία να συμμετέχει στο κοινοτικό πρόγραμμα για τις μικρές και μεσαίες επιχειρήσεις από το 1999, θα αποτελέσει ευκαιρία να ενταχθεί ενεργά η χώρα στην κοινοτική πολιτική σε αυτόν τον τομέα, πράγμα που έχει επομένως τεράστια πολιτική σημασία.

Για να μπορέσει η Λιθουανία να συμμετέχει στο κοινοτικό πρόγραμμα για τις μικρές και μεσαίες επιχειρήσεις από τις αρχές του 1999, το Συμβούλιο καλείται να εγκρίνει τη συνημμένη πρόταση αποφάσης του Συμβουλίου.

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ όσον αφορά τη θέση της Κοινότητας στο Συμβούλιο Σύνδεσης για τη συμμετοχή της Λιθουανίας στο κοινοτικό πρόγραμμα για τις μικρές και μεσαίες επιχειρήσεις

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας και, ιδίως, το άρθρο 157, παράγραφος 3, σε συνδυασμό με το άρθρο 300, παράγραφος 3, πρώτο εδάφιο,

την πρόταση της Επιτροπής, (2)

(2) ΕΕ C

τη γνώμη του Ευρωπαϊκού Κοινοβουλίου, (3)

(3) ΕΕ C

Εκτιμώντας:

(1) ότι η ευρωπαϊκή συμφωνία συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, άρχισε να ισχύει την 1η Φεβρουαρίου 1998*

(2) ότι, σύμφωνα με το άρθρο 110 της ευρωπαϊκής συμφωνίας, η Λιθουανία μπορεί να συμμετέχει σε κοινοτικά προγράμματα-πλαίσια, σε ειδικά προγράμματα, σε σχέδια ή άλλες δράσεις ιδίως στον τομέα των μικρών και μεσαίων επιχειρήσεων και ότι οι όροι και οι προϋποθέσεις για τη συμμετοχή της Λιθουανίας θα αποφασισθούν από το Συμβούλιο Σύνδεσης,

(3) ότι, η απόφαση (97/15/EΚ) του Συμβουλίου, της 9ης Δεκεμβρίου 1996 που αφορά τη θέσπιση τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997 έως 2000) (4) και ειδικότερα το άρθρο 7, παράγραφος 1, προβλέπει ότι αυτό το πρόγραμμα θα είναι ανοικτό για τη συμμετοχή των χωρών της Κεντρικής Ευρώπης υπό τους όρους που καθορίζονται στα πρόσθετα πρωτόκολλα (5) των συμφωνιών σύνδεσης με τις χώρες αυτές,

(4) ΕΕ αριθ. L 6 της 10.01.1997, σ.25´.

(5) Στην περίπτωση της Λιθουανίας, οι όροι για τη συμμετοχή της*σε κοινοτικά προγράμματα καθορίζονται στο άρθρο 106 και στο παράρτημα XI της συμφωνίας συνδέσεως.

(4) ότι η επιτυχής συμμετοχή στο πρόγραμμα απαιτεί την κατάλληλη διαχείριση και μια καλά προετοιμασμένη διοίκηση*

ΑΠΟΦΑΣIΖΕI:

Η θέση που πρέπει να λάβει η Κοινότητα στο Συμβούλιο Σύνδεσης -που συστάθηκε από την ευρωπαϊκή συμφωνία μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας αφετέρου- όσον αφορά τη συμμετοχή της Λιθουανίας στο κοινοτικό πρόγραμμα για τις μικρές και μεσαίες επιχειρήσεις, παρουσιάζεται στο συνημμένο σχέδιο απόφασης του Συμβουλίου Σύνδεσης.

Βρυξέλλες,

Για το Συμβούλιο

Ο Πρόεδρος

Σχέδιο απόφασης αριθ. ..../99 του Συμβουλίου Σύνδεσης ΕΚ-Λιθουανίας της .............1999 για τον καθορισμό των όρων και των προϋποθέσεων για τη συμμετοχή της Λιθουανίας στο κοινοτικό πρόγραμμα στον τομέα των μικρών και μεσαίων επιχειρήσεων

ΤΟ ΣΥΜΒΟΥΛΙΟ ΣΥΝΔΕΣΗΣ

Έχοντας υπόψη:

την ευρωπαϊκή συμφωνία συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, και ειδικότερα το άρθρο 110 (6) ,

(6) ΕΕ αριθ. L51 της 20.2.1998, σ.3

Εκτιμώντας:

ότι σύμφωνα με το άρθρο 110 της ευρωπαϊκής συμφωνίας, η Λιθουανία μπορεί να συμμετέχει σε κοινοτικά προγράμματα πλαίσια, σε σχέδια ή άλλες κοινοτικές δράσεις στους τομείς που παρατίθενται στο παράρτημα XX, στους οποίους περιλαμβάνεται ο τομέας των μικρών και μεσαίων επιχειρήσεων,

ότι με την απόφαση 97/15/EΚ του Συμβουλίου, της 9ης Δεκεμβρίου 1996 που αφορά την υιοθέτηση του τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997 έως 2000), εγκαινιάζεται πρόγραμμα κοινοτικής πολιτικής υπέρ των ΜΜΕ, συμπεριλαμβανομένης της βιοτεχνίας και των πολύ μικρών επιχειρήσεων, για περίοδο τεσσάρων ετών από την 1η Ιανουαρίου 1997, και ότι το άρθρο 7 παράγραφος 1 προβλέπει τη δυνατότητα συμμετοχής στο πρόγραμμα αυτό των συνδεδεμένων χωρών της Κεντρικής Ευρώπης,

ότι σύμφωνα με το άρθρο 110 της ευρωπαϊκής συμφωνίας, οι όροι και οι προϋποθέσεις για τη συμμετοχή της Λιθουανίας στις δραστηριότητες που αναφέρονται στο παράρτημα XX, θα αποφασισθούν από το Συμβούλιο Σύνδεσης,

ΑΠΟΦΑΣIΖΕI:

A5Aρθρο 1

Η Λιθουανία συμμετέχει στο τρίτο πολυετές πρόγραμμα για τις μικρές και μεσαίες επιχειρήσεις (ΜΜΕ) στην Ευρωπαϊκή Ένωση (1997 έως 2000) σύμφωνα με τους όρους και τις προϋποθέσεις που καθορίζονται στα παραρτήματα I και II τα οποία αποτελούν αναπόσπαστο μέρος της παρούσας απόφασης.

A5Aρθρο 2

Η παρούσα απόφαση ισχύει καθόλη τη διάρκεια του προγράμματος.

A5Aρθρο 3

Η παρούσα απόφαση τίθεται σε ισχύ την πρώτη ημέρα του μήνα που ακολουθεί την έγκρισή της.

Για το Συμβούλιο Σύνδεσης

Ο Πρόεδρος

ΠΑΡΑΡΤΗΜΑ I

Όροι και προϋποθέσεις για τη συμμετοχή της Λιθουανίας στο τρίτο πολυετές πρόγραμμα για τις μικρές και μεσαίες επιχειρήσεις (ΜΜΕ) στην Ευρωπαϊκή Ένωση (1997 to 2000)

1. Η Λιθουανία θα συμμετέχει στις δρασεις του τρίτου πολυετούς προγράμματος για τις μικρές και μεσαίες επιχειρήσεις (ΜΜΕ) στην Ευρωπαϊκή Ένωση (1997 έως 2000) (εφεξής καλούμενου «το πρόγραμμα») σύμφωνα με, εκτός εάν προβλεφθεί διαφορετικά στην παρούσα απόφαση, τους στόχους, τα κριτήρια, τις διαδικασίες και τις προθεσμίες που καθορίζονται στην απόφαση (97/15/EΚ) του Συμβουλίου, της 9ης Δεκεμβρίου 1996, για τη θέσπιση τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997 έως 2000) και ειδικότερα με το άρθρο 7 παράγραφος 1.

2. Οι όροι και οι προϋποθέσεις για την υποβολή, την αξιολόγηση και την επιλογή των αιτήσεων σε σχέση με τους επιλέξιμους οργανισμούς, τις οργανώσεις και τα άτομα στη Λιθουανία θα είναι οι ίδιοι με εκείνους που εφαρμόζονται για τα κράτη μέλη της Κοινότητας.

3. Όταν κρίνεται κατάλληλο, για να εξασφαλισθεί η κοινοτική διάσταση του προγράμματος, τα διακρατικά σχέδια και οι δραστηριότητες που προτείνει η Λιθουανία θα πρέπει να περιλαμβάνουν ένα ελάχιστο αριθμό εταίρων από τα κράτη μέλη της Κοινότητας. Ο ελάχιστος αυτός αριθμός θα αποφασίζεται στο πλαίσιο της εφαρμογής του προγράμματος, λαμβάνοντας υπόψη τον χαρακτήρα των διαφόρων δραστηριοτήτων, τον αριθμό των εταίρων σε ένα δεδομένο σχέδιο, και τον αριθμό των χωρών που συμμετέχουν στο πρόγραμμα.

4. Η Λιθουανία θα καταβάλλει κάθε έτος συνεισφορά στο γενικό προϋπολογισμό των Ευρωπαϊκών Κοινοτήτων για να καλύπτει το κόστος που απορρέει από τη συμμετοχή της στο πρόγραμμα (βλέπε παράρτημα II). Η Επιτροπή Σύνδεσης αναλαμβάνει να προσαρμόζει αυτή τη συνεισφορά όταν είναι αναγκαίο.

5. Τα κράτη μέλη της Κοινότητας και η Λιθουανία θα καταβάλλει κάθε δυνατή προσπάθεια, στο πλαίσιο των προβλεπόμενων διατάξεων, για να διευκολύνουν την ελεύθερη κυκλοφορία και κατοικία όλων των ατόμων που έχουν επιλεχθεί να συμμετάσχουν στο πρόγραμμα και που μετακινούνται μεταξύ της Λιθουανίας και των κρατών μελών της Κοινότητας.

6. Στο πλαίσιο των αρμοδιοτήτων της Επιτροπής και του Ελεγκτικού Συνεδρίου της Ευρωπαϊκής Κοινότητας σε σχέση με την αξιολόγηση του προγράμματος, σύμφωνα με την απόφαση για το τρίτο πολυετές πρόγραμμα για τις μικρές και μεσαίες επιχειρήσεις (ΜΜΕ) στην Ευρωπαϊκή Ένωση (άρθρο 6), η συμμετοχή της Λιθουανίας στο πρόγραμμα θα αξιολογείται συνεχώς σε εταιρική βάση από τη Λιθουανία και την Επιτροπή των Ευρωπαϊκών Κοινοτήτων. Η Λιθουανία θα υποβάλει τις σχετικές εκθέσεις στην Επιτροπή και θα λαμβάνει μέρος σε άλλες ειδικές δραστηριότητες που καθορίζει η Κοινότητα στο πλαίσιο αυτό.

7. Στο πλαίσιο των διαδικασιών που αναφέρονται στο άρθρο 4 της απόφασης για το τρίτο πολυετές πρόγραμμα για τις μικρές και μεσαίες επιχειρήσεις (ΜΜΕ) στην Ευρωπαϊκή Ένωση, η Λιθουανία καλείται να λαμβάνει μέρος σε συνεδριάσεις συντονισμού σχετικά με οποιοδήποτε ζήτημα αφορά την εφαρμογή της παρούσας απόφασης, πριν από τις τακτικές συνεδριάσεις της επιτροπής προγράμματος. Η Επιτροπή θα ενημερώνει τη Λιθουανία σχετικά με τα αποτελέσματα αυτών των τακτικών συνεδριάσεων.

8. Η γλώσσα που θα χρησιμοποιείται για την υποβολή αιτήσεων, τις συμβάσεις, τις εκθέσεις και άλλες διοικητικές ρυθμίσεις του προγράμματος, θα είναι μία από τις επίσημες γλώσσες της Κοινότητας.

ΠΑΡΑΡΤΗΜΑ II

ΧΡΗΜΑΤΟΔΟΤΙΚΗ ΣΥΝΕΙΣΦΟΡΑ ΤΗΣ ΛΙΘΟΥΑΝΙΑΣ ΣΤΟ ΤΡΙΤΟ ΠΟΛΥΕΤΕΣ ΠΡΟΓΡΑΜΜΑ ΓΙΑ ΤΙΣ ΜΙΚΡΕΣ ΚΑΙ ΜΕΣΑΙΕΣ ΕΠΙΧΕΙΡΗΣΕΙΣ (ΜΜΕ) ΣΤΗΝ ΕΥΡΩΠΑΪΚΗ ΕΝΩΣΗ (1997 ΕΩΣ 2000)

1. Η χρηματοδοτική συνεισφορά της Λιθουανίας θα καλύπτει:

- τη χρηματοδοτική στήριξη από το πρόγραμμα για τη συμμετοχή φορέων της Λιθουανίας σε δραστηριότητες, όπως καθορίζεται στο παράρτημα I.1,

- το συμπληρωματικό κόστος διοικητικού χαρακτήρα που συνδέεται με τη διαχείριση του προγράμματος από την Επιτροπή και απορρέει από τη συμμετοχή της Λιθουανίας.

2. Για κάθε δημοσιονομικό έτος, το συνολικό ποσό των επιδοτήσεων ή κάθε άλλη χρηματοδοτική στήριξη που λαμβάνεται από το πρόγραμμα από δικαιούχους της Λιθουανίας δεν θα υπερβαίνει τη συνεισφορά που καταβάλει η Λιθουανία, μετά την αφαίρεση του συμπληρωματικού διοικητικού κόστους.

Αν η συνεισφορά που καταβάλλει η Λιθουανία στο γενικό προϋπολογισμό των Ευρωπαϊκών Κοινοτήτων, μετά την αφαίρεση του συμπληρωματικού διοικητικού κόστους, είναι υψηλότερη από το συνολικό ποσό των επιδοτήσεων ή άλλης χρηματοδοτικής στήριξης που λαμβάνουν οι δικαιούχοι της Λιθουανίας από το πρόγραμμα, η Επιτροπή θα μεταφέρει το υπόλοιπο στο επόμενο δημοσιονομικό έτος, και έτσι το ποσό αυτό θα αφαιρείται από τη συνεισφορά του επόμενου έτους. Αν υπάρχει ακόμη αυτό το υπόλοιπο όταν λήξει το πρόγραμμα, θα επιστραφεί στη Λιθουανία.

3. Η ετήσια συνεισφορά της Λιθουανίας θα είναι 384.130 ευρώ, από το 1999. Από το ποσό αυτό, ποσό 25.130 ευρώ θα καλύψει το συμπληρωματικό διοικητικό κόστος που συνδέεται με τη διαχείριση του προγράμματος από την Επιτροπή και το οποίο απορρέει από τη συμμετοχή της Λιθουανίας.

4. Οι δημοσιονομικοί κανονισμοί που εφαρμόζονται στο γενικό προϋπολογισμό της Κοινότητας θα εφαρμόζονται ιδίως για τη διαχείριση της συνεισφοράς της Λιθουανίας.

Κατά την έναρξη της ισχύος της παρούσας απόφασης και στην αρχή κάθε έτους, η Επιτροπή θα αποστέλλει στη Λιθουανία πρόσκληση για την καταβολή κεφαλαίων που αντιστοιχούν στη συνεισφορά της στο κόστος που απορρέει βάσει της παρούσας απόφασης.

Η συνεισφορά αυτή θα εκφράζεται σε ευρώ και θα καταβάλλεται σε ευρώ σε τραπεζικό λογαριασμό της Επιτροπής.

Η Λιθουανία θα καταβάλλει τη συνεισφορά της για το ετήσιο κόστος στο πλαίσιο της παρούσας απόφασης σύμφωνα με την πρόσκληση για την καταβολή κεφαλαίων και το αργότερο τρεις μήνες μετά την αποστολή της πρόσκλησης. Οποιαδήποτε καθυστέρηση στην πληρωμή της συνεισφοράς θα οδηγεί σε επιβολή τόκων από τη Λιθουανία για το οφειλόμενο ποσό. Το επιτόκιο αντιστοιχεί στο ποσοστό που εφαρμόζεται από την ΕΚΤ, για τον μήνα της ημερομηνίας οφειλής, για τις συναλλαγές σε ευρώ, προσαυξημένο κατά 1,5 ποσοστιαίες μονάδες.

5. Η Λιθουανία θα καταβάλλει το συμπληρωματικό διοικητικό κόστος που αναφέρεται στην παράγραφο 3 από τον εθνικό της προϋπολογισμό.

6. Η Λιθουανία θα καταβάλει ποσό 107.700 EUR (30%) από το υπόλοιπο κόστος της συμμετοχής της στο πρόγραμμα, από τον εθνικό της προϋπολογισμό, το 1999, και 179.500 EUR (50%), το έτος 2000.

7. Στο πλαίσιο των τακτικών διαδικασιών προγραμματισμού του Phare, το 1999, τα υπόλοιπα 251.300 EUR θα καταβληθούν από την ετήσια χορήγηση του Phare για τη Λιθουανία, πράγμα το οποίο θα συμβεί και το έτος 2000 με τα υπόλοιπα 179.500 EUR.

ΔΗΜΟΣΙΟΝΟΜΙΚΟ ΔΕΛΤΙΟ

1. ΤΙΤΛΟΣ ΤΗΣ ΕΝΕΡΓΕΙΑΣ

Συμμετοχή της Λιθουανίας στο τρίτο πολυετές πρόγραμμα για τις ΜΜΕ.

2. ΣΧΕΤΙΚΟ ΚΟΝΔΥΛΙΟ ΤΟΥ ΠΡΟΫΠΟΛΟΓΙΣΜΟΥ

B7-503 - A5Aνοιγμα των κοινοτικών προγραμμάτων στις χώρες της Κεντρικής Ευρώπης που έχουν συνάψει συμφωνίες σύνδεσης.

3. ΝΟΜΙΚΗ ΒΑΣΗ

Συνθήκη για την ίδρυση της Ευρωπαϊκής Κοινότητας, και ειδικότερα το άρθρο 157, άρθρο 3, σε συνδυασμό με το άρθρο 300, άρθρο 3, πρώτο εδάφιο,

A5Aρθρο 110 της ευρωπαϊκής συμφωνίας συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου, που προβλέπει το άνοιγμα των κοινοτικών προγραμμάτων (ΕΕ αριθ. L 51 της 20.2.1998, σ.3),

Απόφαση (97/15/EC) του Συμβουλίου, της 9ης Δεκεμβρίου 1996, που αφορά την υιοθέτηση τρίτου πολυετούς προγράμματος για τις μικρομεσαίες επιχειρήσεις (ΜΜΕ) στην Ευρωπαϊκή Ένωση (1997 έως 2000) (ΕΕ αριθ. L 6, 10.1.1997, σ.25) και ιδίως το άρθρο 7 παράγραφος 1.

4. ΠΕΡΙΓΡΑΦΗ ΤΗΣ ΕΝΕΡΓΕΙΑΣ

4.1 Γενικός στόχος

Το τρίτο πολυετές πρόγραμμα για τις ΜΜΕ έχει τους ακόλουθους πρωταρχικούς στόχους πολιτικής:

1. Απλοποίηση και βελτίωση του διοικητικού και ρυθμιστικού επιχειρηματικού περιβάλλοντος*

2. Βελτίωση του οικονομικού περιβάλλοντος για τις επιχειρήσεις*

3. Ενίσχυση στις ΜΜΕ να καθορίσουν τις στρατηγικές τους σε ευρωπαϊκό και διεθνές επίπεδο, ειδικότερα με την καλύτερη πληροφόρηση και συνεργασία*

4. Προώθηση της ανταγωνιστικότητας των ΜΜΕ και βελτίωση της πρόσβασης στην έρευνα, την καινοτομία και την κατάρτιση*

5. Προώθηση του επιχειρηματικού πνεύματος και υποστήριξη ειδικών ομάδων στόχων.

Η συμμετοχή της Λιθουανίας στο κοινοτικό πρόγραμμα για τις ΜΜΕ θα συμβάλει στην προετοιμασία της για την ένταξη ως ένα βασικό χαρακτηριστικό της ενισχυμένης προενταξιακής στρατηγικής. Θα επιτρέψει επίσης στη Λιθουανία να γνωρίσει τις διαδικασίες και μεθόδους που χρησιμοποιούνται στο κοινοτικό πρόγραμμα στον τομέα των μικρών και μεσαίων επιχειρήσεων.

Η διαδικασία λήψης αποφάσεων για το άνοιγμα των προγραμμάτων απαιτεί απόφαση από το Συμβούλιο Σύνδεσης μεταξύ της Ένωσης και της χώρας που έχει συνάψει συμφωνία σύνδεσης. Αυτή η απόφαση καθορίζει επίσης τις πρακτικές ρυθμίσεις για το άνοιγμα των προγραμμάτων.

Η ευρωπαϊκή συμφωνία με τη Λιθουανία τέθηκε σε ισχύ την 1η Φεβρουαρίου 1998. Το άρθρο 110 προβλέπει τη συμμετοχή της Λιθουανίας σε ευρύ φάσμα τομέων, μεταξύ των οποίων και οι μικρές και μεσαίες επιχειρήσεις.

Η Λιθουανία έχει επιβεβαιώσει την πρόθεσή της να συμμετάσχει και σε άλλα κοινοτικά προγράμματα, ιδίως στους τομείς της εκπαίδευσης, της επαγγελματικής κατάρτισης, της νεολαίας, του περιβάλλοντος, της υγείας, καθώς και της έρευνας και της τεχνολογικής ανάπτυξης.

4.2 Περίοδος που καλύπτεται και ρυθμίσεις για ανανέωση

Μέχρι το τέλος του εν λόγω κοινοτικού προγράμματος, δηλαδή στις 31.12.2000. Η συνεισφορά του Phare, ωστόσο, εξαρτάται από τις αποφάσεις όσον αφορά τον προϋπολογισμό μετά το έτος 1999.

5. ΤΑΞΙΝΟΜΗΣΗ ΤΗΣ ΔΑΠΑΝΗΣ Η ΤΩΝ ΕΣΟΔΩΝ

5.1 Μη υποχρεωτική δαπάνη

5.2 Διαχωριζόμενες πιστώσεις

5.3 Τύπος των εσόδων

Εφόσον το άρθρο 110 της ευρωπαϊκής συμφωνίας αναφέρει ότι η ίδια η Λιθουανία θα καλύπτει το κόστος που απορρέει από τη συμμετοχή της, θα καλείται να μεταφέρει τη συνεισφορά της στο κεφάλαιο 6091 των εσόδων του προϋπολογισμού της ΕΕ. Ωστόσο, επειδή το άρθρο 110 αναφέρει ότι η Κοινότητα δύναται να συμπληρώσει τη συνεισφορά της Λιθουανίας (μέσω της εθνικής χορήγησής της του Phare), η Λιθουανία θα συνεισφέρει μόνο μέρος από τον εθνικό της προϋπολογισμό, και το υπόλοιπο θα εγγραφεί στο κονδύλιο B7-503. Μια μεταφορά από τις αντίστοιχες πιστώσεις του Phare (άρθρο B7-500) στο άρθρο B7-503 θα γίνει κατόπιν παραλαβής της συνεισφοράς της Λιθουανίας.

6. ΤΥΠΟΣ ΤΗΣ ΔΑΠΑΝΗΣ Η ΤΩΝ ΕΣΟΔΩΝ

- επιδότηση για συγχρηματοδότηση από άλλες πηγές στο δημόσιο και/ή ιδιωτικό τομέα

- μελέτες, συνεδριάσεις κατάρτισης, τρέχον κόστος των οργάνων, πληροφόρηση

- δεν θα επιστραφεί κανένα ποσό του συνόλου ή μέρους της κοινοτικής συνεισφοράς

Όσον αφορά τα έσοδα, προβλέπεται η συνεισφορά της Λιθουανίας να καλύψει το κόστος της συμμετοχής της βάσει της θέσης 6091. Τα έσοδα θα διατεθούν στις θέσεις που αφορούν τις δαπάνες για το εν λόγω πρόγραμμα και, όπου είναι σκόπιμο, στις αντίστοιχες θέσεις των δαπανών λειτουργίας.

Τα συνολικά αναμενόμενα έσοδα παρατίθενται στην παράγραφο 7.4.

7. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

7.1 Μέθοδος υπολογισμού του συνολικού κόστους της ενέργειας για τα δημοσιονομικά έτη 1999 και 2000 (σχέση μεταξύ ατομικού και συνολικού κόστους)

Ο υπολογισμός βασίζεται στις ακόλουθες προϋποθέσεις:

- κάθε συνεισφορά της χώρας εταίρου στη χρηματοδότηση δραστηριοτήτων που αναφέρονται στο πρωτόκολλο, υπολογίζεται σύμφωνα με την αρχή ότι η χώρα αναλαμβάνει το κόστος της συμμετοχής της. Η γραμμή 6091 έχει δημιουργηθεί στην κατάσταση εσόδων του προϋπολογισμού για το σκοπό αυτό*

- η Κοινότητα δύναται να αποφασίσει για κάθε περίπτωση χωριστά να καταβάλει συμπληρωματικό ποσό στη συνεισφορά της χώρας εταίρου. Το συμπληρωματικό αυτό ποσό μπορεί να είναι υπό μορφή συνεισφοράς στο πλαίσιο του εθνικού προγράμματος PHARE.

Βάσει της ευρωπαϊκής συμφωνίας με τη Λιθουανία, οι δημοσιονομικές και οικονομικές ρυθμίσεις για το πρόγραμμα είναι οι ακόλουθες: μεταξύ τεσσάρων εναλλακτικών λύσεων, η Λιθουανία επέλεξε συνεισφορά που βασίζεται στον υπολογισμό του πραγματικού κόστους συμμετοχής σε όλες τις δράσεις που αναλαμβάνονται στο πλαίσιο του προγράμματος ΜΜΕ με εξαίρεση τις διεθνείς εκθέσεις αγοραστών (IBEX).

Αυτό επιτρέπει τη χρηματοδοτική συνεισφορά στους ακόλουθους τομείς (κατευθυντήριες γραμμές για τα ανώτατα επίπεδα που αναφέρονται στις παρενθέσεις):

- Δράσεις στον τομέα του διανεμητικού εμπορίου (130.000 ευρώ)

- Δράσεις στον τομέα των βιοτεχνιών και των μικρών επιχειρήσεων (30.000 ευρώ)

- Στήριξη των κέντρων ευρωπαϊκής πληροφόρησης (EICC), με βάση το σημερινό αριθμό (EICC και επιμέρους κέντρα) (40.000 ευρώ x 2 κέτρα συν 20.000 ευρώ για αποκεντρωμένη εκστρατεία πληροφόρησης = 100.000 ευρώ)

- Συμμετοχή σε εκδηλώσεις Europartenariat με βάση τον τρέχοντα μέσο όρο συμμετοχής της χώρας (35 επιχειρήσεις/εκδήλωση x 2 εκδηλώσεις/έτος x 700 ευρώ που καταβάλλονται στον εθνικό σύμβουλο για τις ΜΜΕ για το κόστος, την προώθηση, κ.λπ. = 49.000 ευρώ)

- Η επιδότηση για μια εκδήλωση INTERPRISE ανά έτος στη χώρα (η μέγιστη συνεισφορά από την ΕΕ είναι 50.000 ευρώ, και αυτό δεν πρέπει να υπερβαίνει το 50% του συνολικού προϋπολογισμού για την εκδήλωση)

Το κόστος της συμμετοχής της Λιθουανίας στο τρίτο πολυετές πρόγραμμα για τις μικρές και μεσαίες επιχειρήσεις (ΜΜΕ) στην Ευρωπαϊκή Ένωση (1997-2000) από το 1999 θα είναι 384.130 ευρώ ετησίως, περιλαμβανομένου 7% για το διοικητικό κόστος.

Το προαναφερόμενο στοιχείο, από το οποίο πρέπει να αφαιρεθεί το συμπληρωματικό διοικητικό κόστος - το οποίο θα αναληφθεί αποκλειστικά από τη Λιθουανία, - κατανέμεται ετησίως ως ακολούθως: το 1999, 107.700 ευρώ του λειτουργικού κόστους θα καλυφθούν από τον εθνικό προϋπολογισμό της Λιθουανίας, και - με την επιφύλαξη των διαδικασιών προγραμματισμού του προγράμματος Phare - 251.300 ευρώ από την ετήσια χορήγηση του PHARE για τη Λιθουανία. Το έτος 2000, 179.500 ευρώ του λειτουργικού κόστους θα καλυφθούν από τον εθνικό προϋπολογισμό της Λιθουανίας και - με την επιφύλαξη των διαδικασιών προγραμματισμού του προγράμματος Phare - 179.500 ευρώ από την ετήσια χορήγηση του PHARE για τη Λιθουανία. Θα πραγματοποιηθεί μεταφορά από τις σχετικές πιστώσεις του Phare από το άρθρο B7-500 στο B7-503 μετά την παραλαβή της εθνικής συνεισφοράς του 1999 (107.700 ευρώ) και του 2000 (179.500 ευρώ).

7.2 Ανάλυση του κόστους

>ΘΕΣΗ ΠIΝΑΚΑ>

Ανάλυση του κόστους ανά δράση για την οποία μπορεί να αναληφθεί χρηματοδοτική συνεισφορά:

>ΘΕΣΗ ΠIΝΑΚΑ>

7.3 Λειτουργικές δαπάνες για μελέτες, εμπειρογνώμονες, κ.λπ., που συμπεριλαμβάνονται στο μέρος Β του προϋπολογισμού

Καμία.

7.4 Χρονοδιάγραμμα πολυετών δράσεων

Ποσά που θα εγγραφούν στη θέση B7-503

>ΘΕΣΗ ΠIΝΑΚΑ>

Τα προβλεπόμενα ετήσια έσοδα είναι τα ακόλουθα:

>ΘΕΣΗ ΠIΝΑΚΑ>

8. ΜΕΤΡΑ ΠΡΟΛΗΨΗΣ ΤΗΣ ΑΠΑΤΗΣ

Όλες οι συμβάσεις, συμφωνίες και άλλες νομικές δεσμεύσεις της Επιτροπής προβλέπουν επιτόπιους ελέγχους από την Επιτροπή και το Ελεγκτικό Συνέδριο. Μεταξύ άλλων, οι δικαιούχοι των δράσεων υποχρεούνται να υποβάλουν εκθέσεις και δημοσιονομικές δηλώσεις. Οι εν λόγω εκθέσεις και δηλώσεις αναλύονται όσον αφορά το περιεχόμενό τους και την επιλεξιμότητα της δαπάνης σύμφωνα με τον στόχο της κοινοτικής χρηματοδότησης.

Οι διατάξεις κατά της απάτης των βασικών γραμμών του προϋπολογισμού ισχύουν για την παρούσα γραμμή προσαρμοσμένες στην περίπτωση των χωρών της Κεντρικής και Ανατολικής Ευρώπης.

9. ΣΤΟΙΧΕΙΑ ΑΝΑΛΥΣΗΣ ΚΟΣΤΟΥΣ-ΑΠΟΔΟΤΙΚΟΤΗΤΑΣ

9.1 Ειδικοί και ποσοτικοί στόχοι* πληθυσμός στον οποίο απευθύνεται η ενέργεια

Το τρίτο πολυετές πρόγραμμα για τις ΜΜΕ είναι ο ακρογωνιαίος λίθος της κοινοτικής πολιτικής ΜΜΕ. Αποτελεί τη βάση συγκεκριμένων δράσεων που βοηθούν τις ΜΜΕ να εκμεταλλευθούν το πλήρες δυναμικό τους για τη δημιουργία θέσεων εργασίας, ειδικότερα με την αύξηση του αριθμού αυτών που συμμετέχουν στην εσωτερική αγορά και με την προώθηση του διεθνούς χαρακτήρα τους.

Κατ’αρχήν, οι δράσεις του τρίτου πολυετούς προγράμματος για τις ΜΜΕ είναι πιθανό να ενδιαφέρουν όλες τις ΜΜΕ στη Λιθουανία. Ωστόσο, ο αριθμός των ΜΜΕ που ωφελούνται από τις διακρατικές δράσεις, θα μειωθεί αναγκαστικά σύμφωνα με την τυπολογία και τη δραστηριότητα των επιχειρήσεων και με το χαρακτήρα των αναπτυσσόμενων δράσεων.

Για παράδειγμα, μεταξύ των 15 εκ. ΜΜΕ στην Ευρωπαϊκή Ένωση, τα 1,5 εκ. θα επιλεγούν μάλλον για δράση που αφορά την κοινοτική πληροφόρηση. Ως δεύτερο παράδειγμα, 1 εκ. ΜΜΕ στην ΕΕ μπορούν να επιλεγούν για δράσεις εταιρικής σχέσης. Οι ίδιες αναλογίες μπορούν να ληφθούν υπόψη και για τη Λιθουανία. Ο στόχος των δράσεων κυμαίνεται ανάλογα με το χαρακτήρα αυτών των δράσεων.

Επιπλέον, οι δράσεις απευθύνονται σε επαγγελματικές οργανώσεις, στα εμπορικά και βιομηχανικά επιμελητήρια, στις εμπορικές ενώσεις και σε άλλους ενδιάμεσους φορείς του επιχειρηματικού τομέα.

9.2 Αιτιολόγηση της ενέργειας

Είναι ευρέως αναγνωρισμένο ότι οι επιχειρήσεις, και ειδικότερα, οι μικρές και μεσαίες επιχειρήσεις (ΜΜΕ) αποτελούν ένα βασικό στοιχείο στις προσπαθειες για τη δημιουργία θέσεων εργασίας και την ανάπτυξη. Έτσι, το ποσοστό δημιουργίας θέσεων εργασίας των ΜΜΕ είναι υψηλότερο από εκείνο των μεγαλύτερων επιχειρήσεων.

Είναι, ωστόσο, αναγκαίο να αναγνωριστεί το γεγονός ότι οι ΜΜΕ είναι πιο ευάλωτες ειδικότερα κατά το πρώτο έτος της λειτουργίας τους. Αυτή η αδυναμία απορρέει ειδικότερα από τους ακόλουθους πέντε παράγοντες:

- ένα περίπλοκο νομικό, φορολογικό και διοικητικό περιβάλλον*

- δυσκολία συμμετοχής σε προγράμματα έρευνας και ανάπτυξης και εκμετάλλευσης των αποτελεσμάτων*

- διαρθρωτικές αδυναμίες των ΜΜΕ όσον αφορά τις διαχειριστικές τους ικανότητες καθώς και την ακαταλληλότητα των προγραμμάτων κατάρτισης*

- δυσκολίες να λαμβάνουν χρηματοδότηση σε εύλογο κόστος*

- δυσκολίες πρόσβασης σε αγορές για προϊόντα και υπηρεσίες.

Είναι αναγκαίο να υπογραμμιστεί - όσον αφορά την προσέγγιση επικουρικότητας - ότι οι δράσεις που αναπτύσσονται σε κοινοτικό επίπεδο, γίνονται σε ένα πλαίσιο το οποίο εξασφαλίζει σημαντική προστιθέμενη αξία, που απορρέει ειδικότερα από τη διάσταση των δικτύων και των αναπτυσσόμενων δράσεων, την αντικειμενικότητα και την ουδετερότητα των αποφάσεων που λαμβάνονται σε κεντρικό επίπεδο καθώς και από την προσοχή που δίδεται στην περιφερειακή ισορροπία.

Ειδικότερα, αν και οι περισσότερες δράσεις υπέρ των επιχειρήσεων εκτελούνται από τα κράτη μέλη, υπάγεται στην αρμοδιότητα της Κοινότητας να λαμβάνει μέτρα που έχουν διακρατικό χαρακτήρα, να εφαρμόζει δίκτυα τα οποία έχουν κοινοτική διάσταση. Το να περιοριστούν αυτές οι δραστηριότητες σε εθνικό επίπεδο δεν θα είναι μόνον ανέφικτο και λιγότερο αποτελεσματικό, αλλά επίσης θα στρεβλώσει τον ανταγωνισμό στο βαθμό που θα διαφέρει σημαντικά το επίπεδο στήριξης κάθε κράτους μέλους.

Ως συνέπεια της πολιτικής μεταρρυθμίσεων για τη δημιουργία οικονομίας αγοράς και η οποία υποστηρίζεται από τη διαδικασία ιδιωτικοποιήσεων, ο αριθμός των ιδιωτικών εταιρειών έχει αυξηθεί με ταχύ ρυθμό. Η συνεισφορά των ΜΜΕ στην απασχόληση έχει αυξηθεί σε ετήσια βάση. Η λιθουανική οικονομία θα χαρακτηρίζεται από μεγάλο ποσοστό ΜΜΕ τα επόμενα έτη. Αυτές οι επιχειρήσεις θα πρέπει να προετοιμαστούν για να καταστούν μέλη της ΕΕ και για τις αυξανόμενες ανταγωνιστικές πιέσεις στις οποίες ενδέχεται να εκτεθούν. Σ’ αυτό το πλαίσιο, το άνοιγμα των κοινοτικών προγραμμάτων αποτελεί σημαντικό στοιχείο της προενταξιακής στρατηγικής. Η συμμετοχή σε αυτό το συγκεκριμένο πρόγραμμα μπορεί να συμβάλει θετικά στην προετοιμασία των ΜΜΕ και των αντιπροσωπευτικών οργανώσεων των ΜΜΕ για τη μελλοντική ένταξη.

- Ανάγκη για κοινοτική χρηματοδοτική βοήθεια

Ενόψει της σημαντικής χρηματοδοτικής συνεισφοράς της Λιθουανίας στο πρόγραμμα και της επισφαλούς κατάστασης του προϋπολογισμού της Λιθουανίας, η βοήθεια από το PHARE, όπως προβλέπεται από το άρθρο 110 της ευρωπαϊκής συμφωνίας, είναι ουσιαστική.

- Επιλογή τρόπων και μέσων

Με τη συνεισφορά από τον εθνικό προϋπολογισμό της Λιθουανίας, που θα συμπληρωθεί από τη συνεισφορά του PHARE, η συμμετοχή της Λιθουανίας θα συμβάλλει στο να γίνουν γνωστές οι εσωτερικές πολιτικές διαδικασίες της Κοινότητας στον τομέα των μικρών και μεσαίων επιχειρήσεων. Η ένταξη λιθουανών υπηκόων στα κοινοτικά δίκτυα θα συμβάλει οριστικά στην προετοιμασία της Λιθουανίας για τη μελλοντική προσχώρηση.

- Κύριοι παράγοντες αβεβαιότητας που μπορούν να επηρεάσουν τα ειδικά αποτελέσματα της ενέργειας

Εφόσον τα σχέδια θα επιλεγούν σύμφωνα με ποιοτικά κριτήρια, θα είναι πιθανόν να υπολογιστούν μόνο οι πραγματικές επιπτώσεις με βάση την ικανότητα των πολιτών και των ΜΜΕ της Λιθουανίας να ανταποκρίνονται στις προσκλήσεις για υποβολές προτάσεων που θα προκηρύσσει η Επιτροπή στο πλαίσιο του προγράμματος.

9.3 Αξιολόγηση της ενέργειας

Οι διαδικασίες αξιολόγησης που περιλαμβάνονται στο τρίτο πολυετές πρόγραμμα για τις ΜΜΕ θα καλύψουν επίσης τις ενέργειες που χρηματοδοτούνται για τους δικαιούχους της Λιθουανίας.

9.3.1 .Δείκτες επιδόσεων

Οι δείκτες επιλέγονται ανάλογα με τον τύπο της αναληφθείσας δράσης.

Για παράδειγμα, στον τομέα των Κέντρων Ευρωπαϊκής Πληροφόρησης (EIC), υπάρχει κάποια σύμβαση με εταιρεία εξωτερικού λογιστικού ελέγχου που αξιολογεί τα συστήματα ποιότητας που εφαρμόζουν τα ΕΙC καθώς και τις δραστηριότητές τους σε σχέση με τους στόχους. Για κάθε EIC, εφαρμόζεται ένα σύστημα αξιολόγησης που περιλαμβάνει 13 κριτήρια όσον αφορά μεταξύ άλλων την ποιότητα και οι «επιδόσεις» κάθε EIC υπολογίζονται σε μια κλίμακα 1 έως 4 για κάθε κριτήριο. Προσθέτοντας τα σημεία για κάθε EIC, είναι εν συνεχεία πιθανόν να καθοριστεί κατά πόσον ή όχι πληρούνται τα ελάχιστα κριτήρια. Αν αυτό δεν συμβαίνει, το EIC αποκλείεται από το δίκτυο και κινείται η διαδικασία για την αντικατάστασή του. Κάθε εξάμηνο δημοσιεύεται μια έκθεση αξιολόγησης.

Για τα επιχειρηματικά δίκτυα συνεργασίας, ετήσια αξιολόγηση των μελών του δικτύου στηρίζεται σε αριθμό χαρακτηριστικών συνεργασίας που εισάγονται στη βάση δεδομένων, στο σεβασμό ενός κώδικα επαγγελματικής συμπεριφοράς, σε δραστηριότητες προώθησης στο δίκτυο, στο ποσοστό συμμετοχής σε εκδηλώσεις που οργανώνει η Επιτροπή (για παράδειγμα παρακολούθηση, ετήσια συνδιάσκεψη), και στις συνεισφορές των μελών στις ομάδες εργασίας.

Για άλλες δράσεις, οι άμεσες επιπτώσεις των δραστηριοτήτων που αναλαμβάνονται, μπορούν να υπολογιστούν με τη συμμετοχή σε συνδιασκέψεις και σεμινάρια που οργανώνονται ώστε να εξασφαλιστεί η εφαρμογή των προβλεπομένων δράσεων, με την ανάδραση στα μέσα μαζικής ενημέρωσης, τα συμφέροντα των επαγγελματικών οργανώσεων, τις αντιδράσεις των επιχειρηματιών, τον αριθμό των επιχειρήσεων που συμμετέχουν σε πρότυπες δράσεις και τη διανομή των δημοσιεύσεων.

Στην περίπτωση δράσεων που αφορούν ειδικά τις βιοτεχνίες και τις μικρές επιχειρήσεις, οι δείκτες συμπεριλαμβάνουν τον αριθμό των βιοτεχνιών και των μικρών επιχειρήσεων που ωφελούνται από τη χρηματοδότηση που απορρέει από αυτήν τη δράση.

9.3.2. Λεπτομέρειες και περιοδικότητα της προβλεπόμενης αξιολόγησης

Η απόφαση του Συμβουλίου της 9ης Δεκεμβρίου 1996 όσον αφορά το τρίτο πολυετές πρόγραμμα για τις ΜΜΕ (άρθρο 6) υποχρεώνει την Επιτροπή να υποβάλει στο Ευρωπαϊκό Κοινοβούλιο, στο Συμβούλιο, στην Οικονομική και Κοινωνική Επιτροπή και στην Επιτροπή Περιφερειών, το αργότερο μέχρι το τέλος του 1999, εξωτερική αξιολόγηση της εφαρμογής της απόφασης για να διαπιστωθεί κατά πόσον έχουν υλοποιηθεί οι αρχικοί στόχοι, καθώς και αξιολόγηση κόστους-αποτελεσματικότητας.

9.3.3. Εκτίμηση των αποτελεσμάτων

Τα αποτελέσματα των αξιολογήσεων κοινοποιούνται γενικά στον ενδιαφερόμενο πληθυσμό και μπορούν να τροποποιηθούν όσον αφορά τις δράσεις που αναλαμβάνονται ή τις νέες προτάσεις για δράσεις.

Μια έκθεση για την εκτέλεση του πολυετούς προγράμματος υποβάλλεται ετησίως στην επιτροπή διαχείρισης που έχει συσταθεί από την απόφαση του Συμβουλίου. Οι εκθέσεις για τα αποτελέσματα της συμμετοχής των συνδεδεμένων χωρών της Κεντρικής Ευρώπης τις οποίες αφορά το πρόγραμμα, θα υποβάλλονται με τον ίδιο τρόπο στην επιτροπή καθώς και στις ενδιαφερόμενες χώρες.

10. ΔΙΟΙΚΗΤΙΚΗ ΔΑΠΑΝΗ (ΤΜΗΜΑ ΙΙΙ, ΜΕΡΟΣ Α ΤΟΥ ΠΡΟΫΠΟΛΟΓΙΣΜΟΥ)

Η χορήγηση των απαιτούμενων διοικητικών πόρων γι’ αυτήν την ενέργεια θα εξαρτηθεί από την ετήσια απόφαση της Επιτροπής για τη χορήγηση των πόρων, λαμβανομένου υπόψη του αριθμού του προσωπικού και των πρόσθετων πιστώσεων που θα εγκρίνει η αρμόδια για τον προϋπολογισμό αρχή. Οι συμπληρωματικές ανάγκες δεν προδικάζουν σε καμία περίπτωση την απόφαση που θα λάβει η Επιτροπή όσον αφορά:

α) την αίτηση για νέες θέσεις στο πλαίσιο του προσχεδίου του προϋπολογισμού

β) τη διάθεση των πόρων

10.1 Επιπτώσεις στον αριθμό των θέσεων

>ΘΕΣΗ ΠIΝΑΚΑ>

10.2 Συνολικές δημοσιονομικές επιπτώσεις του πρόσθετου ανθρώπινου δυναμικού

σε ευρώ

>ΘΕΣΗ ΠIΝΑΚΑ>

10.3 Αύξηση άλλων διοικητικών δαπανών ως συνέπεια της ενέργειας

σε ευρώ

>ΘΕΣΗ ΠIΝΑΚΑ>